text: उत्तर प्रदेश के एक हिन्दी समाचार चैनल ने अकरम सैफी और क्रिकेटर राहुल शर्मा की कथित बातचीत का प्रसारण किया था। इसमें कथित रूप से सैफी राज्य टीम में राहुल के चयन को सुनिश्चित करने के लिए 'नगदी' लेने की बात कर रहे थे। बोर्ड के एक विश्वसनीय सूत्र ने बताया कि मामले की जांच तक सैफी को निलंबित कर दिया गया है। बीसीसीआई के एसीयू प्रमुख अजीत सिंह ने कहा, 'हम इस स्टिंग से जुडे़ सारे मामले की जांच करेंगे। हम चैनल से ऑडियो की मांग करेंगे और इससे जुड़े खिलाड़ी से भी बात करेंगे। जब तब हम इससे जुड़े लोगों से बात नहीं कर लेते, कुछ भी कहना मुश्किल है।'